జమ్మూ కాశ్మీర్ యొక్క ఇటీవలి ముఖ్యమంత్రి మెహబూబా ముఫ్తీ దీనిని "భారత ప్రజాస్వామ్యానికి అత్యంత చీకటి రోజు" అంది. భారత పార్లమెంటు జమ్మూ కాశ్మీర్ ప్రజల నుండి సమస్తం లాగేసుకుందని ఆమె 2019 ఆగస్టు 4 న ఒక ట్వీట్‌లో అభిప్రాయపడింది. రెండు దేశాల సిద్ధాంతాన్ని తిరస్కరించాలని, భారత్‌లో విలీనం కావాలనీ 1947 లో జమ్మూ కాశ్మీర్ నాయకత్వం తీసుకున్న నిర్ణయం ఎదురు తిరిగిందని ఆమె అంది. 

ఆర్టికల్ 370 పై ప్రభుత్వ చర్య "ఏకపక్షం, దిగ్భ్రాంతికరమైనది" అని మాజీ ముఖ్యమంత్రి ఒమర్ అబ్దుల్లా అన్నాడు. " దీనిని "1947 లో భారతదేశంలో విలీనమయ్యేందుకు అంగీకరించినప్పుడు జమ్మూ కాశ్మీర్ ప్రజలు భారతదేశంపై ఉంచిన నమ్మకానికి ద్రోహం" అని ఆయన భావించాడు. 

కార్గిల్స్ హిల్ డెవలప్‌మెంట్ కౌన్సిల్ మాజీ చీఫ్ ఎగ్జిక్యూటివ్ కౌన్సిలర్ అస్గర్ అలీ కర్బలాయ్ మాట్లాడుతూ, "మతం, భాష, ప్రాంతం" అనే కారణంతో రాష్ట్రాన్ని విభజించడం అప్రజాస్వామికమని కార్గిల్‌ ప్రజలు  భావిస్తారు అని అన్నాడు. కార్గిల్‌లోని కొన్ని మత, రాజకీయ సంస్థలు, ఇమామ్ ఖొమేని మెమోరియల్ ట్రస్ట్‌తో సహా, భారత ప్రభుత్వం "ప్రజల అనుమతి లేకుండా" వ్యవహరించినందుకు ఖండించింది. కార్గిల్ జిల్లాలో సాధారణ సమ్మెకు పిలుపునిచ్చారు. 

కాశ్మీరీ రాజకీయ నాయకుడు షా ఫేసల్ ఈ చర్యను ఖండిస్తూ, "ఇది గత 70 ఏళ్లలో భారత రాష్ట్రం చేసిన అతిపెద్ద ద్రోహంగా భావిస్తున్నాం. ఒమర్ అబ్దుల్లా, మెహబూబా ముఫ్తీ, సజ్జాద్ గని లోన్ లనతో మాట్లాడ్డం గాని, వారికి సందేశం పంపడం గానీ సాధ్యం కాలేదు. ఇతర జిల్లాల్లో కర్ఫ్యూ మరింత కఠినంగా ఉంది. మునుపెన్నడూ లేని విధంగా మొత్తం ఎనిమిది మిలియన్ల జనాభాకు జైలు శిక్ష విధించారని చెప్పవచ్చు". "ది గార్డియన్కు" ఇచ్చిన ఇంటర్వ్యూలో, జమ్మూ కాశ్మీర్ ప్రత్యేక హోదాను రద్దు చేయడం "ప్రజల గౌరవాన్ని అవమానించడమే "అని అన్నాడు. "ఇది తక్షణ, దీర్ఘకాలిక పరిణామాలను కలిగిస్తుందని నా నమ్మకం. రాబోయే రోజుల్లో మేము క్షేత్ర స్థాయిలో ప్రజా సమీకరణ చూస్తాం. దీర్ఘకాలంలో పరాయీకరణ సెంటిమెంటు మరింత బలపడి [అది] విస్ఫోటనం చెందుతుంది. అంతా అయిపోయిందని అందరూ అనుకుంటున్నారు. మా దగ్గర నుండి సమస్తం లాక్కున్నారు. ఈ రోజుల్లో ప్రతి కాశ్మీరీ పెదవులపై ఉన్నవి ఇవే. ప్రతిఘటించడం తప్ప మాకు వేరే మార్గం లేదు. " 2019 ఆగస్టు 14 న ఫేసల్‌ను భారత భద్రతా దళాలు అదుపులోకి తీసుకున్నాయి. హార్వర్డ్ విశ్వవిద్యాలయంతో (అతడు చదివింది అక్కడే) సంబంధం ఉన్న 100 మందికి పైగా ప్రజలు అతడి నిర్బంధాన్ని ఖండిస్తూ, అతణ్ణీ, ఇతర కాశ్మీరీ నాయకులనూ విడుదల చేయాలని పిలుపునిచ్చారు. 

ప్రభుత్వ హేతువు
మిగతా భారతదేశంలో ప్రతిస్పందనలు
సామాజిక మాధ్యమాలు, యాక్టివిజం, తప్పుడు సమాచారం
వ్యతిరేకత